OpenLLM-France/wikimedia huggingface dataset:
# Kapitel

    Agian Txapitel ari zinen bilatzen.
Kapitela (latinetik capitellum) edo zutabeburua zutabe, pilare edo pilastraren gainean jartzen da eta entaulamendu edo arkutik datorren indarra hauetara bideratzeko balio du. Funtzio praktiko honetaz aparte funtzio estetiko ere betetzen du, bi elementu ezberdinen arteko lotura baita.
Kapitelak hiru osagai ditu: astragaloa (kapitelaren oinarrian dago eta soka baten forma dauka), ekinoa (kapitelaren gorputza dugu) eta abakoa (kapitelaren gainaldean kokatzen da). Ezagutzen diren lehen kapitelak Egiptokoak dira. Orokorrean papiroforme edo lotoformeak dira. Beren erabilera Arkitektura greziarra zein erromatarrarekin batera ugaritu zen.

## Motak

Kapitel mota ezberdinak eman dira historian zehar:
* Aintzinako kapitelak. Esan bezala, ezagutzen diren kapitelik zaharrenak dira eta papiro eta lotoaren forma dute beraien ekinoan. Palmera hostoa ere asko erabiliko zuten. Baina III. eta I. mendeetan beste landaredi mota erabiltzen hasiko dira eta loto kapitelari aldaketa batzuk gehitu zizkioten. Asiriar erliebeetan boluta forma azaldu da, baina ez dakigu kapiteletan erabiltzen zituzten edo ez, ez baitzaigu bakarrik ere iritsi. Persian, elkarri bizkarra ematen zioten bi lehoi edo grifo erabiltzen zituzten arkitrabeak eusteko eta bien artean geratzen zen espazioa gurutzatzen zen beste arkitrabearentzat.
* Kapitel Klasikoak. Bost dira kapitel klasikoak. Dorikoa sinpleena dugu eta astragalo, ekino sinplea eta abakoa besterik ez ditu eta doriar ordena sortzen du. Jonikoak bolutak ditu bere gorputzean eta haiek sinpleagoak edo konplexuagoak izan daitezke, joniar ordenean. Korintiarrak akanto hostoak eta bolutak ditu nahasian eta korintiar ordenean topatuko dugu.
* Kapitel Indokorintiarrak. Elementu helenistiko eta indiarrak nahasten ditu eta I. mendean topatzen ditugu arte gerziar-budistaren atal garrantzitsu bat direlarik. Budak eta hostoak dira elementu garrantzitsuenak kapital hauetan.
* Kapitel Bizantziar eta Gotikoak. Gai ugarikoak dira, artistak ez baititu errepikatzen eta bere imajinazioari ateak irekitzen baitizkio.

## Kanpo estekak

* (Gaztelaniaz) Tesina de Licenciatura sobre Capiteles. Andres Martínez
* Datuak: Q193893
* Multimedia: Capitals (architecture) / Q193893
# Kapitalizazio (argipena)

Kapitalizazio hitzak adiera eta erabilera zenbait ditu:
# Kapitalizazio sinple

Finantzetan, kapitalizazio sinplea edo kapitalizazio bakuna epe jakin batean kapital bati dagozkion interesak kalkulatzeko modu bat da, interesak kapitalera metatzen ez dituena, kapitalizazio konposatuan ez bezala.
Inbertitutako $C_{0}\,$ hasierako kapital bati dagozkion interesak, moneta-unitatetan, honela kalkulatzen dira, $t\,$ epe baterako, epeko aldi bakoitzeko interes-tasa $i\,$ izanik:
       $I_{t}=C_{0}it\,$
Bukaerako kapitala, interesak jaso eta gero, hasierako kapitala gehi interesak izango da. Honela kalkulatzen da:
       $C_{t}=C_{0}+C_{0}it=C_{0}(1+it)\,$
Adibidez, 1000 euro ezartzen badira %5eko urteko interes tasa sinplean, bi urteren buruan jaso beharreko interesak honela kalkulatzen dira:
       $I_{2}=1000\times 0.05\times 2=100\ euro\,$
Guztira epemugan jaso beharreko zenbatekoa hasierako kapitala gehi interesak (50 euro urteko), hau da, guztira 1.100 euro izango dira. Formula erabiliz:
       $C_{2}=1000\times (1+0.05\times 2)=1.100\ euro\,$
Jasotzen diren interesak konstante direnez alditik aldira, kapitalaren hazkundea lineala da kapitalizazio sinplean.
# Kapitalismoaren urrezko aroa

Kapitalismoaren urrezko aroa, Frantzian Trente Glorieuses edo hogeitamar loriatsuak izenarekin ere deitua, 1945-1975 bitartean Lehen Munduan izan zen hazkunde ekonomiko biziko aldia izan zen.
Bigarren Mundu Gerratik 1973ko petrolioaren krisiak eragindako atzeraldi ekonomikora arte iraun zuen, zeinean Mendebaldeko herrialdeetan ongizate-estatuak garatu ziren.

## Kanpo estekak

* Datuak: Q2634334
# Kapitalista

Kapitalista ekonomian ohikoa den terminoa da, zeinaren lana eztabaida politiko eta sozialera hedatu zen. Aberastasuna ekoizteko bitartekoen jabe edo kontrolatzen duen agente ekonomikoa izendatzen du.
Kapitalista, beraz, inbertitzailea da (adibidez, arrisku kapitalista arrisku-kapitalean inbertitzen duena da).
Jatorrizko zentzu honetan kapitalista izateak ez du zertan esan nahi kapitalismoa deritzon sistema ekonomiko eta sozialaren aldekoa izatea; geroago kapitalista, berriz, merkatu askearen ideologiaren defendatzailea izendatzen duen epiteto gisa erabili da. Erabilera hori langile mugimenduak asmo peioratibo batekin egin zuen lehenik eta gero —bereziki 1989an Berlingo harresia erori zenetik eta 1991n Sobietar Batasuna desagertu zenetik— harro hartu zuten bere aldekoek, adibidez, misioan. Forbes aldizkariaren adierazpena.
Bestalde, zaila da enpresariaren figura zehaztea, ez baita zertan kapitalaren jabeekin bat etorri behar —baina enpresa baten jabeari maileguan eman izana edo bazkide kapitalistak enpresa bat eratu, kasu honetan akziodunek, beren akzioen araberako etekinetan parte hartzen dute, eta enpresa exekutiboek zuzentzen dute—, eta horrek aldea dakar haietako bakoitzak jasotzen duen ordainsarietan (kapitalaren interesak, etekina enpresaburu indibidualarentzat, akziodunentzako dibidenduak, sozietateetako zuzendarien funtzio exekutiboa ordaintzeko modu oso desberdinak, etab.), baita horren justifikazioa ere ( arriskua, aldi baterako monopolioa edo abantaila lehiakorraz gozatzea –eskasiaren boterea–, enpresa-sormena sustatu beharra, etab. ).

## Kontzeptuaren historia

/kapitalist terminoa ekonomian erabiltzen du XVI. mendearen erdialdean Wolffgang Schweicker-ek.
Capitalist hitzaren lehen erabilera —ingelesez— Arthur Young-i zor zaiola dirudi 1792ko Travels during the years 1787, 1788, and 1789, undertaken more particularly with a view of ascertaining the cultivation, wealth, resources, and national prosperity of the kingdom of France liburuan non termino horrek erreferentzia egiten zion kapitalaren jabe zenari .
1817ko On the Principles of Political Economy and Taxation liburuan, David Ricardok jabe pribatuen klase menperatzailea kapitalista gisa deskribatzen du.
Marxismoan hitzak ekoizpen baliabideen jabe den pertsona adierazten du. Bizitza mantentzeko, ez du zertan lan egiteko gaitasuna saldu behar —proletarioak bezala—. Kapitalistak ekoizpen baliabideen jabe gisa duen posizio pribilegiatuaz aprobetxatzen du proletalgoa ustiatzeko.

## Erreferentziak

* ↑ Tim Harford El economista camuflado (2006); La lógica oculta de la vida (2008).
* ↑ Oxford English Dictionary

## Bibliografia

* Josephson, Matthew, "The Money Lords; the great finance capitalists, 1925-1950", New York, Weybright eta Talley, 1972.

## Kanpo estekak

* Datuak: Q1728568
# Kapitolio antzokia (Tolosa)

Kapitolio antzokia, frantsesez: Théâtre du Capitole, Frantzia eta Okzitaniako Tolosa hirian dagoen opera areto bat da.
1818ko urriaren 1ean inauguratu zen. Tolosako kapitolioaRen eraikinaren barnean dago eta 1.156 laguntzako edukiera du.

## Kanpo loturak

* Webgune ofiziala (Ingelesez)
* Datuak: Q3091701
* Multimedia: Théâtre du Capitole de Toulouse / Q3091701
# Komunontzi

Komunontzia, halaber komuna, gizakiak bertan gernua eta gorputza libratzeko tresna bat da. Komunontzia dagoen gelari komuna deritzo. Komunontzia zulo bat duen zeramikazko elementu bat izaten da, katilu eitekoa, estoldarekin loturik dagoena; zuloan eginkaria edo pixa egin ondoren, zulotik ura botata, hondakinak estoldara igortzen dira. Horrela, komunontzia berriz ere erabili arte garbi utzi eta usain desatseginak ezabatu egiten dira. Hala ere, askotan ura botata ere gorotz arrastoak geratzen dira komunontziko azaleran, komuneko eskubila batez garbitzen direnak. Komunontzia gorotz eta gernuarekin kontaktuan dagoen tresna denez, infekzio-iturri bat da eta higiene zorrotza behar izaten du.

## Ikus gainera

* Alexander Cumming
* Pixontzi
* Ur zikin

## Kanpo estekak

* Datuak: Q7857
* Multimedia: Toilets (sanitation fixtures) / Q7857
# Komárno

    Artikulu hau Eslovakiako udalerriari buruzkoa da; Txekiar Errepublikako udalerria gaitzat duena beste hau da: «Komárno (Kroměřížko barrutia)»
Komárno (hungarieraz: Komárom, herri hizkeran Révkomárom, Öregkomárom, Észak-Komárom, alemanez: Komorn, serbieraz: Komoran/Коморан) Eslovakiako udalerri bat da, Komárnoko barrutian kokatuta. 102,81 km²ko azalera du eta 34.461 biztanle 2014ko datuen arabera.

## Historia

Idatzizko lehen aipamena 1075. urtekoa da.
Danubio eta Váh ibaien arteko lotunean kokaturik, historikoki Hungariaren barnean zegoen baina Lehen Mundu Gerra eta gero Txekoslovakiaren barnean sartu zen.

## Demografia
### Bilakaera demografikoa

$_{Iturria}$
| Urtea | Biztanleria |
| 1715 - | 8.321 |
| 1720 - | 10.420 |
| 1780 - | 11.007 |
| 1787 - | 12.067 |
| 1847 - | 20.660 |
| 1850 - | 11.214 |
| 1870 - | 12.812 |
| Urtea | Biztanleria |
| 1880 - | 13.108 |
| 1891 - | 13.076 |
| 1910 - | 22.337 |
| 1921 - | 17.715 |
| 1930 - | 21.158 |
| 1940 - | 21.957< |
| 1950 - | 16.343 |
| Urtea | Biztanleria |
| 1961 - | 23.995 |
| 1970 - | 26.633 |
| 1980 - | 32.520 |
| 1991 - | 37.346 |
| 2001 - | 37.366 |
| 2011 - | 34.349 |

## Herritar ezagunak

* Richard Guyon (1813-1856), hungariar jenerala
* Gavril Stefanović Venclović (1670–1749),serbiar filosofo
* Baron Pavle Davidović (1737–1814), serbiar jeneral
* Moriz Ludassy (Gans) (1825–1885), kazetaria
* Mór Jókai (1825–1904), hungariar idazlea
* Hans Selye (1907–1982), biologoa
* Franz Lehár (1870–1948), operetta egilea
* Endre Komáromi Kacz (1880–1969), margolaria
* Ivan Reitman (1946), zinema zuzendaria
* Zuzana Marošová (1981), aktorea
* Tamás Priskin (1986), futbolaria
* Yehoshua Stampfer (1852-1908) aktibista sionista

## Herri eta hiri senidetuak

* Blansko, Txekiar Errepublika
* Komárom, Hungaria
* Kralupy nad Vltavou, Txekiar Errepublika
* Lieto, Finlandia
* Sebeş, Errumania
* Terezin, Txekiar Errepublika
* Weissenfels, Alemania
* Nizhny Novgorod, Errusia

## Erreferentziak

* ↑ Mácza Mihály: Komárom - történelmi séták a városban, 9-18.p.

## Kanpo estekak

* Udalaren webgunea
* Datuak: Q210796
* Multimedia: Komárno / Q210796
# Komunitate birtual

Komunitate birtual edo Digital komunitate zibertaldeak edo ordenagailu bidezko sare sozialak dira. Interes amankomunen bat partekatzen duten pertsonen multzoak dira. Ekintza horiek gizakien zati handi baten jarduera arrunta izan da, betidanik, baina espazio fisikoan. Interneten testuinguruan, zibertaldeak edo komunitate birtualak sortzea ere ohikoa bihurtu da. Komunitate horiek Community manager batek kudeatzen du. Ataria zein komunitate birtuala terminoak gauza bera definitzeko erabiltzen dira kasu askotan.
Esan daiteke komunitate birtuala norbanakoen multzoa dela; pertsona horien arteko kontaktu fisikoa ez da nahitaezkoa, eta informazio-beharrizan komunak dituzte, baita lanbide, zaletasun, harreman geografiko edo linguistiko eta abarrek sortutako antzekotasunak ere.
Kontzeptua Howard Rheinholdek erabili zuen lehen aldiz, The Virtual Community: Homesteading on the Electronic Frontier (1993) liburuan.

## Komunitateen helburuak

Komunitate birtualaren helburu nagusiak honako hauek dira:
* Informazioa trukatzea (erantzun zuzenak lortzea).
* Laguntza eskaintzea (enpatia edo emozioa adieraztea).
* Aldi bereko komunikazioaren bidez modu informalean hitz egitea eta gizarteratzea.
* Eztabaidatu, normalean moderatzaileen parte-hartzearen bidez.

## Erreferentziak

* ↑ https://www.termcat.cat/ca/cercaterm/fitxa/NTkxNzQ4#.WM_QNgt4TFs.link
* ↑ http://hiztegia.jakinbai.eus/term/eu/komunitate%20birtual
* ↑ The Virtual Community: Homesteading on the Electronic Frontier (1993) ISBN 0-201-60870-7 .

## Ikus, gainera

* Sare sozialak

## Kanpo estekak

* Datuak: Q210980
* Multimedia: Community websites / Q210980
# Komunitatea antolatzea

Komunitatea antolatzea prozesu bat da, non elkarrengandik hurbil bizi diren edo arazo komunen bat partekatzen duten pertsonak elkartzen diren beren interes partekatuan jarduten duen erakunde batean.
Adostasun handiagoko komunitate-eraikuntza sustatzen dutenek ez bezala, komunitate-antolatzaileek orokorrean gizarte-aldaketak gatazka eta borroka soziala dakarrela nahitaez suposatzen dute botererik gabekoentzat botere kolektiboa sortzeko. Komunitatearen antolakuntzak oinarrizko helburu gisa komunitatea ordezkatzen duen erakunde batentzako botere iraunkorra sortzea du, denboran zehar hainbat gaitan erabakiak hartzen dituzten gakoetan eragiteko aukera emanez. Egokienean, adibidez, komunitatea antolatzeko taldeek mahaian lekua lor dezakete erabaki garrantzitsuak hartu aurretik. Komunitateko antolatzaileek tokiko lider berriekin lan egiten dute eta garatzen dituzte, koalizioak erraztuz eta kanpainak garatzen lagunduz. Antolakuntzaren helburu nagusi bat tokiko demokrazia sendo, antolatu eta garatzea da, komunitateko kideak desberdintasunen artean elkartzea, komunitatearen interesen alde borrokatzeko.

## Kanpo estekak

* Datuak: Q25866
* Multimedia: Community organizing / Q25866
# Komárany

Komárany Eslovakiako udalerri bat da, Vranov nad Topľouko barrutian kokatuta. 4,75 km²ko azalera du eta 486 biztanle 2017ko datuen arabera.

## Historia

Idatzizko lehen aipamena 1303. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q651057
* Multimedia: Komárany / Q651057
# Komunitate (banaketa administratiboa)

Nafarroa Garaian, komunitatea unitate bat legez osatzen duten herrien multzoa da. Banaketa administratibo zaharkitua da, nahiz eta toki-erakunde tradizional batzuetan erabiltzen den, hala nola Aezkoa Ibarreko Komunitatea edo Errege Bardeako Komunitatea.
Figura hori 1990eko Nafarroako Toki Administrazioaren Legeak aitortzen du, eta, horri esker, organo propio bat du, hala nola Aezkoako Batzarre Nagusia eta Errege Bardeako Komunitatea.
Badira beste banaketa tradizional berezi batzuk, praktikan unibertsitateekin parekatuak: Erronkari Ibaxako Mankomunitatea, Zaraitzu Ibaxako Unibertsitatea eta Baztan Ibarreko Unibertsitatea.

## Erreferentziak

* ↑ «Nafarroako Toki Administrazioaren Legea» www.lexnavarra.navarra.es (Noiz kontsultatua: 2022-01-23).

## Ikus, gainera

* Unibertsitate
* Mankomunitate
* Korredu

## Kanpo estekak

* Datuak: Q110655230
# Kvænangen

Kvænangen Norvegiako udalerria da. Troms konderrian kokatua dago. 2108.26 km² ditu eta 1.348 biztanle ditu.

## Mugakideak

Honako udalerri hauekin egiten du muga:
Loppa Alta Kautokeino Nordreisa Skjervøy

## Kanpo estekak

* Datuak: Q488959
* Multimedia: Kvænangen / Q488959
# Kvinnodröm

Kvinnodröm (euskaraz Ametsak) 1955eko Ingmar Bergman suediar zinema zuzendari eta gidoigileak zuzendu eta idatzitako drama film bat da. Eva Dahlbeck, Harriet Andersson eta Gunnar Björnstrand aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Susanne (Eva Dahlbeck) Estokolmoko modelo agentzia baten jabea da. Doris (Harriet Andersson), bere modelo ospetsuenak, Susannekin bilduma berri baterako Goteborgera argazki sesio bat burutzera doan unean, Palle (Sven Lindberg) mutil-lagunarekin eztabaidatu eta liskarra izango du. Jada Goteborgen daudela, Dorisek adineko Otto Sönderby (Gunnar Björnstrand) kontsularekin topo egin eta hark orain ospitale psikiatriko batean dagoen bere emaztearen antzekotasun harrigarria ikusiko dio. Kontsulak Dorisen nahi guztiei men egingo die, arropa dotorea eta harribitxiak erosiz, eta biek elkarrekin egun zirraragarria igaroko dute, kontsularen alaba iritsi (Kerstin Hedeby) eta gupidarik gabe aitaren berekoitasuna agertarazten duen arte.
Bien bitartean, Sussanne bere maitale ohia den Henrikekin (Ulf Palme) telefonoz hitzordua egin, hark ezkondua dagoenez gogo txarrez baiezkoa eman eta biak berrelkartuko dira. Biek larrutan egin eta Henriken emaztea hirira itzultzen denerako planak egingo dituzte.

## Aktoreak

* Eva Dahlbeck: Susanne
* Harriet Andersson: Doris
* Gunnar Björnstrand: Otto Sönderby, kontsula
* Ulf Palme: Henrik Lobelius jauna
* Inga Landgré: Lobelius andrea
* Benkt-Åke Benktsson: Magnus jauna
* Sven Lindberg: Palle Palt
* Kerstin Hedeby: Marianne

## Kanpo estekak

* Kvinnodröm filmaren iragarkia ikusgai. Youtube.com (Suedieraz)
* Kvinnodröm filmaren IMDBko fitxa irakurgai (Ingelesez)
* Datuak: Q265203
* Multimedia: Dreams (1955 film) / Q265203
# Kvinnors väntan

Kvinnors väntan (euskaraz: «Emakumeen Sekretuak») 1952ko Ingmar Bergman suediar zinema zuzendari eta gidoigileak zuzendu eta idatzitako drama eta komedia film bat da. Anita Björk, Eva Dahlbeck, Maj-Britt Nilsson, Birger Malmsten, Gunnar Björnstrand, Karl-Arne Holmsten, Jarl Kulle, Aino Taube eta Håkan Westergren aktoreek antzeztu zuten.
Filma senar-emazte edo gizon eta emakumeen arteko harremanei buruzko drama da, betiere film honetako protagonistak diren emakumeen ikuspuntutik azalduta.

## Argumentua

Oharra: Atal honek istorio osoa edo amaiera argitzen du.
Udaldiko oporretxe batean, lau emakumeek Estokolmotik datozen senarren iritsieraren zain daude. Kafe katilu baten inguruan, emakumeek euren ezkontza bizipenak oroituko dituzte. Haietako gazteenak bere senargaiaren zain dago, eta gainontzeko emazteen nahigabe, samin eta ilusio-galtzeen kontakizunak entzungo ditu.

## Aktoreak

* Anita Björk – Rakel
* Eva Dahlbeck – Karin
* Maj-Britt Nilsson – Marta
* Birger Malmsten – Martin Lobelius
* Gunnar Björnstrand – Fredrik Lobelius
* Karl-Arne Holmsten – Eugen Lobelius
* Jarl Kulle – Kaj
* Aino Taube – Annette
* Håkan Westergren – Paul Lobelius
* Gerd Andersson – Maj
* Björn Bjelfvenstam – Henrik Lobelius

## Kanpo estekak

* Kvinnors väntan filmaren eszenak ikusgai. Youtube.com
* Kvinnors väntan filmaren IMDBko fitxa irakurgai (Ingelesez)
* Datuak: Q1078811
# Kvitsøy

Kvitsøy Norvegiako udalerria da. Rogaland konderrian kokatua dago. 6.16 km² ditu eta 538 biztanle ditu.

## Mugakideak

Honako udalerri hauekin egiten du muga:
Karmøy Bokn Rennesøy Randaberg Stavanger

## Kanpo estekak

* Datuak: Q494024
* Multimedia: Kvitsøy / Q494024
# Kvæfjord

Kvæfjord Norvegiako udalerria da. Troms konderrian kokatua dago. 512.70 km² ditu eta 3.036 biztanle ditu.

## Mugakideak

Honako udalerri hauekin egiten du muga:
Harstad Tjeldsund Lødingen Sortland

## Kanpo estekak

* Datuak: Q649541
* Multimedia: Kvæfjord / Q649541
# Kvænangen (fiordoa)

Kænangen, Norvegiako iparraldeko kostaldeko fiordo bat da. 72 kilometro luze ditu.
Troms konderrian dago.
* Datuak: Q1593019
* Multimedia: Kvænangen (fjord) / Q1593019
# Kviteseid

Kviteseid Norvegiako udalerria da. Telemark konderrian kokatua dago. 708.46 km² ditu eta 2.563 biztanle ditu.

## Mugakideak

Honako udalerri hauekin egiten du muga:
Seljord Nome Municipality $^{(en)}$ Drangedal Nissedal Fyresdal Tokke Bø Midt-Telemark $^{(en)}$

## Kanpo estekak

* Datuak: Q2232
* Multimedia: Kviteseid / Q2232
# LIBRIS

LIBRIS edo Library Information System Suediako katalogo bibliografiko bateratua eta nazionala da. Sistemaren gestioa Suediako Liburutegi Nazionalaren esku dago eta bulego nagusia Estokolmon dago. Datu basean zehar 6,5 milioi liburu, aldizkari, artikulu, mapa, kartel, partitura, baliabide elektroniko e.a. aurki daitezke.

## Historia

LIBRISen sorkuntza 1960ko hamarkadan egin zen. Liburutegien gestioa zailtasun handiak eragiten zituen Bigarren Mundu Gerra ondoren baina 1965 arte ez zen planteatu liburutegien erabilpenean konputagailuak erabiltzearen aukera. Urte horretan gobernuko batzorde berezi batek gaiari buruzko txostena prestatu zuen Aurrekontuen Legeak urte berean liburutegien batzorde ikertzailea ezarri zuen. Aurreko proposamena, Biblioteksadministrativt Information System (BAIS), 1970eko maiatzean ezagutu zen eta urte bereko uztailaren lehenengoan batzorde tekniko batek Library Information System izena adierazteko LIBRIS akronimoa erabili zuen. LIBRIS-meddelanden (ISSN: 0348-1891) boletina, aldiz, 1972tik plazaratzen da eta 1997tik online kontsultatu daiteke.

## Erabilera

Erregistro bibliografiko honek ez ditu liburuen oinarrizko datuak eskaintzen. LIBRISek ere autoritate kontrola eskaintzen du. Pertsona bakoitzarentzat erregistro bakarra dago non izena, jaiotze data eta lanbidea azaltzen den.

## Kodea

Suediako katalogo nazional bateratuarentzako kodea SE-LIBR da, normalizatuta: selibr.

## Erreferentziak

* ↑ Databehandling i forskningsbibliotek (1965)
* ↑ Forskningsbiblioteksrådet, FBR
* ↑ LIBRIS-meddelanden ISSN 0348-1891

## Kanpo loturak

* National Library of Sweden: LIBRIS. Webgune ofiziala.
* (Ingelesez): Open Data. LIBRISi buruzko informazioa.
* Datuak: Q1798125
# LIFE programa

LIFE programa Europar Batasunak ingurumenaren aldeko proiektuak finantzatzeko darabilen tresna da, 1992an sortua. Helburu orokor hau du: Europar Batasunak ingurumen arloan dituen politika eta legeak gauzatzen, eguneratzen eta garatzen laguntzea. Horretarako, Europako balio erantsia duten proiektu pilotuak edo proiektu erakusgarriak finantzatzen laguntzen du.
Europar Batasuneko kide diren Estatuetako, kide izateko hautagai diren Estatuetako, eta Europar Batasunak mugakide dituen herrialdeetako proiektuak finantzatzen ditu.
Euskal Herrian ere hainbat proiektu finantzatzen lagundu du, hala nola Araban ur ipurtatsa babestekoa, Aiako Harriaren natura parkean pagadi azidofiloak eta harizti galaikoportugesak kontserbatu eta lehengoratzekoa, eta Nafarroan ur ipurtatsa babestekoa.

## Erreferentziak

* ↑ About LIFE, LIFE programaren webgunean.
* ↑ LIFE programaren webguneko hasiera orria.
* ↑ Eneko Imaz Amiano eta Uhaina Atxotegi Alegria: «Iraungo ote du bisoi europarrak?», Elhuyar, 189. zenbakia, 2003-07-01.
* ↑ LIFE Aiako Harria proiektuaren webgunea.
* ↑ Nafarroako Gobernuak Bruselan sari bat jaso du ur-ipurtatsa defendatzeko proiektuarengatik, Nafarroako Gobernuak emandako prentsa oharra, Nafarroako Gobernuaren webgunea, 2009-06-25.

## Kanpo estekak

* Datuak: Q1798134
# LIFO

LIFO ingelesezko Last In First Out esalditik akronimo bat da. Adiera zenbait ditu:
* kontabilitatean, LIFO inbentario bateko izakinak baloratzeko metodo bat da;
* informatikan, LIFO datuak prozesatzeko metodo bati deritzo;
* ilara-teorian, LIFO bezeroak zerbitzatzeko moduetako bat da;
* itsaso-garraioan, LIFO Liner In Free Out esaldiaren akronimoa da eta garraiatu beharrekoa ontziratzeko gastuak ontzijabeari eta ontzitik ateratzeko gastuak hartzaileari dagozkiela adierazteko erabiltzen da.
# LHS 292

LHS 292, GJ 3622 edo LP 731-58 gure eguzki-sistematik 15 argi urte baino gutxiagoko distantziara, Sextans konstelaziorantz dagoen izar txiki bat da. Oso distira ahul eta +15,60ko itxurazko magnitudeko nano gorri bat da. Gertuen dituen izarrak Ross 128 (FI Virginis) eta DEN 1048-3956 dira, hurrenez hurren 5,8 eta 7,1 argi urteko distantziara.
LHS 292 gure inguruko nano gorririk ilunenetako bat da, +17,32ko magnitude absolutuarekin. Bere masa gure eguzkiarenaren %8,3koa da, eta bere argitasuna gure eguzkiarenaren 100.000garren zatia. M6.5V espektro motakoa da, bere ezaugarriak DX Cancrirenen antzerakoak direlarik. Bere ardatzaren inguruan 3,0 kilometro segundoko proiektatutako errotazio abiadurarekin biratzen du.
LHS 292 izar ñirñirkari bat da, hau da, batzuetan bere distira nabarmen handitzea eragiten duten erupzioak jasaten dituela, izar aldakor izendapenik ez duen arren. Azken ikerketek izar bitar espektroskopiko bat dela diote, osagaietako bat bestea baino distira apalagokoa delarik.

## Kanpo estekak

* Datuak: Q1077664
# LIBOR

LIBOR (London InterBank Offered Rate) banku batzuek beste batzuei ematen dizkieten kredituengatik Londresko banku arteko merkatuan egunez egun ordaintzen den batez besteko interes tasa da. Tasa aldakorreko kreditu eta mailegu nazioartekoetan une bakoitzerako interes-kuota markatzeko oinarri bezala erabiltzen da, eta ia beti LIBOR tasatik gorako frakzio bat gehitzen zaio.

## Erreferentziak

* ↑ CC-BY-SA http://www.argia.com/argia-astekaria/1965/zer-da-libor-eta-mibor Argia, 2004-11-07

## Kanpo estekak

* Datuak: Q207351